bolesť pri kašli
kašlem 8.deň a mám bolesť spodného hrudníka , bránice,asi svalovica z namáhavého kašľa? netreba rtg hrudníka?
Dobrý deň,
ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny, často spojený s bolesťou na hrudi a v prieduškách. Kašeľ je v tomto prípade jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
Na liečbu vlhkého produktívneho kašľa je vhodný liek
Solmucol
, ktorý obsahuje účinnú látku acetylcysteín. Taktiež je potrebné zvyšiť príjem tekutín, ktoré napomáhajú mukolytickému účinku tohto lieku. Odporúčané dávkovanie je 1 vrecko denne. Ak by išlo o suchý kašeľ, vhodný je sirup
Tussical
, ktorý sa užíva 15 ml sirupu 4x denne.
V rámci režimových opatrení je možné podporiť liečbu kašľa zvlhčovaním vzduchu alebo inhaláciou Vincentky, prípadne Yabra. Dĺžka liečby kašľa závisí od typu a závažnosti klinického stavu. Bolesť na hrudníku sa môže vyskytovať v dôsledku namáhania pri vykašliavaní.
Ak by nenastalo zlepšenie do 5 dní od začatia liečby, prípadne ak by sa zdravotný stav zhoršil, je potrebné kontaktovať lekára, ktorý zvolí následný postup.
Prajem skorú úľavu od ťažkostí.
S pozdravom
Mgr. Emma Halás Haluščíková